cyanic-selkie/wikianc huggingface dataset:
শ্রী ৪২০
চলচ্চিত্রটি ১৯৫৫ সালের সর্বোচ্চ আয়কারী ভারতীয় চলচ্চিত্র। এটি ৩য় জাতীয় চলচ্চিত্র পুরস্কারে হিন্দি ভাষার দ্বিতীয় শ্রেষ্ঠ পূর্ণদৈর্ঘ্য চলচ্চিত্র বিভাগে মেধার সনদ অর্জন করে এবং দুটি বিভাগে ফিল্মফেয়ার পুরস্কার অর্জন করে।
সঙ্গীত
শ্রী ৪২০ চলচ্চিত্রের সঙ্গীত পরিচালনা করেছেন শঙ্কর-জয়কিশন এবং গীত রচনা করেছেন শৈলেন্দ্র ও হাসরাত জয়পুরি।
নিদো পবিত্রা
নিদো পবিত্রা হলেন কংগ্রেস পার্টির বিধায়ক এবং ভারতের অরুণাচল প্রদেশের স্বাস্থ্য ও পরিবার কল্যাণ বিভাগের সংসদীয় সচিব। তার ছেলে নিডো তানিয়া নিডো তানিয়া মৃত্যু ঘটনার শিকার হয়েছিল।
সাউন্ডক্লাউড
সাউন্ডক্লাউড হল জার্মানির রাজধানী বার্লিন-এ স্থাপিত একটি অনলাইন অডিও বণ্টন ভিত্তিক প্রচারের মাধ্যম, যেটি ব্যবহারকারীকে তার নিজেস্ব তৈরীকৃত শব্দ বা সঙ্গীত আপলোড, রেকর্ড, এর উন্নীতকরণ এবং সবার উদ্দেশ্যে তা প্রচারের অধিকার প্রদান করে।
ইতিকথা
সাউন্ডক্লাউড প্রতিষ্ঠিত হয় ২০০৭ সালে জার্মানির রাজধানী বার্লিনে, সুইডিশ দুই শব্দ পরিকল্পক আলেকজান্ডার এলজাং এবং ইরিক ওয়াহালফর্স দ্বারা, এবং ওয়েবসাইটটি চালু হয় ২০০৮ সালের শেষের দিকে। এটি প্রতিষ্ঠার মূল উদ্দেশ্য ছিল,সঙ্গীতজ্ঞদের একে অপরের সাথে ভাগাভাগি এবং সহযোগিতা আদান-প্রদান করা, এছাড়াও রেকর্ডিং সম্পর্কে আলোচোনা করা, কিন্তু পরবর্তীতে এটি সঙ্গীত প্রকাশনার জন্য একটি কার্যসম্পাদনামূলক ক্ষেত্র বা সরঞ্জামে রুপান্তরিত হয়। ওয়ার্ড ম্যাগাজিনের মতে, এটির প্রতিষ্ঠাকালের পরবর্তীতে খুব শিঘ্রই, সাউন্ডক্লাউড সঙ্গীতজ্ঞদের তাদের সঙ্গীত সবার উদ্দেশ্যে পরিবেশন করার জন্য একটি প্রচারের মাধ্যম হিসাবে মার্কিন জনপ্রিয় সামাজিক যোগাযোগমাধ্যম মাইস্পেস-এর প্রকটতার সাথে প্রতিযোগিতা করতে শুরু করে।
২০১৬ সালের ২৮শে সেপ্টেম্বর, সুইডেন ভিত্তিক জনপ্রিয় সঙ্গীত, পডকাস্ট, এবং ভিডিও দেখার সেবা প্রদানকারী প্রতিষ্ঠান স্পোটিফাই ঘোষণা করে যে, তারা সাউন্ডক্লাউডকে কেনার জন্য কর্তৃপক্ষের সাথে কথা চালিয়ে যাচ্ছে, কিন্তু ২০১৬ সালের ৮ই ডিসেম্বর, স্পোটিফাই এক বিবৃতিতে প্রকাশ করে, তারা এটির অধিগ্রহণ পরিকল্পনা পরিত্যাগ করেছে।
২০১৭ সালের জুলাই মাসে, সাউন্ডক্লাউড ঘোষণা করে যে, লাভবান হওয়ার একটি প্রচেষ্টা হিসেবে তারা তাদের সান ফ্রান্সিস্কো, এবং লন্ডনে থাকা কার্যালয়সমূহ বন্ধ করে দিবে, এছাড়াও ৪২০ জন কর্মকর্তা-কর্মচারীর মধ্যমে ১৭৩ জনকে ছাটাই করবে, বার্লিন এবং নিউ ইয়র্কের কার্যালয়ে কাজ করা বাকী কর্মকর্তাদের দ্বারা কার্যস্পাদন করবে।
ইরাক জাতীয় ফুটবল দল
ইরাক জাতীয় ফুটবল দল (المنتخب العراقي لكرة القدم, Iraq national football team) হচ্ছে আন্তর্জাতিক ফুটবলে ইরাকের প্রতিনিধিত্বকারী পুরুষদের জাতীয় দল, যার সকল কার্যক্রম ইরাকের ফুটবলের সর্বোচ্চ নিয়ন্ত্রক সংস্থা ইরাক ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৫০ সাল হতে ফুটবলের সর্বোচ্চ সংস্থা ফিফার এবং ১৯৭০ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৫৭ সালের ১৯শে অক্টোবর তারিখে, ইরাক প্রথমবারের মতো আন্তর্জাতিক খেলায় অংশগ্রহণ করেছে; লেবাননের বৈরুতে অনুষ্ঠিত ইরাক এবং মরক্কোর মধ্যকার উক্ত ম্যাচটি ৩–৩ গোলে ড্র হয়েছে।
৬৫,২২৭ ধারণক্ষমতাবিশিষ্ট বসরা স্পোর্টস সিটিতে উসুদ আল-রফিদাইন নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ইরাকের রাজধানী বাগদাদে অবস্থিত। বর্তমানে এই দলের ম্যানেজারের দায়িত্ব পালন করছেন স্ক্রেচকো কাতানেৎস এবং অধিনায়কের দায়িত্ব পালন করছেন আল-জওরার মধ্যমাঠের খেলোয়াড় আলা আব্দুল-জহরা।
পূজা বস্ত্রাকর
পূজা বস্ত্রাকর (জন্ম ২৫ সেপ্টেম্বর ১৯৯৯) একজন ভারতীয় মহিলা ক্রিকেটার।  তিনি প্রথম-শ্রেণীর ক্রিকেটে ৪টি, লিস্ট এ-তে ২৫টি ও ১৭টি মহিলাদের টি২০ ম্যাচ খেলেছেন। ২০১৩ সালের ৯ মার্চ তিনি ওড়িশার বিরুদ্ধে ঘরোয়া টুয়েন্টি২০ ক্রিকেটে অভিষেক ঘটান। তিনি শাহদোল ডিভিশনাল ক্রিকেট অ্যাসোসিয়েশনের হয়ে পেশাদার ক্রিকেট খেলে থাকেন।
ইরাক জাতীয় ফুটবল দল
ইউনিস মাহমুদ, হুসাইন সাঈদ, আহমেদ রাদি, মুহান্নদ আলি এবং নশাত আকরামের মতো খেলোয়াড়গণ ইরাকের জার্সি গায়ে মাঠ কাঁপিয়েছেন।
প্রারম্ভিক বছর
১৯২৩ সালের গোড়ার দিকে, বাগদাদ ফুটবল অ্যাসোসিয়েশনের নিয়ন্ত্রণাধীন বাগদাদ একাদশ নামে পরিচিত একটি ইরাকি দলের হয়ে ব্রিটিশ আর্মি দলের বিরুদ্ধে খেলতে শুরু করে। বাগদাদ এফএ শীঘ্রই বিধ্বস্ত হয়, এবং পরবর্তীতে ৮ই অক্টোবর পর্যন্ত ইরাক ফুটবল অ্যাসোসিয়েশন প্রতিষ্ঠিত হয়। ইরাক এফএ ১৯৫০ সালে ফিফায় যোগদান করেন এবং ১৯৫১ সালের ২রা মে তারিখে, ইরাক তাদের প্রথম ম্যাচ খেলেছে: বসরা একাদশ নামে একটি দলের বিরুদ্ধে ১–১ গোলে ড্র করেছে। যদিও এটি একটি ফিফা 'এ' আন্তর্জাতিক খেলা ছিল না। ইরাকে প্রথমবারের মতো আনুষ্ঠানিক আন্তর্জাতিক খেলাটি বেইরুটের বিরুদ্ধে ১৯৫৭ সালে প্যান আরব গেমসের উদ্বোধনী খেলাটিতে খেলেছিল, যেখানে ইরাকে ৩–৩ গোলে মরক্কো জাতীয় ফুটবল দলের সাথে ড্র করে।
পূজা বস্ত্রাকর
পূর্ব জীবন
পূজার বাবা একজন বিএসএনএল কোম্পানির অবসরপ্রাপ্ত কর্মচারী। তিনি দশ বছর বয়সে মাকে হারান। তাঁর চার দিদি ও দুই দাদা।
ইরাক জাতীয় ফুটবল দল
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৪ সালের অক্টোবর মাসে প্রকাশিত র‌্যাঙ্কিংয়ে ইরাক তাদের ইতিহাসে সর্বোচ্চ অবস্থান (৩৯তম) অর্জন করে এবং ১৯৯৬ সালের জুলাই মাসে প্রকাশিত র‌্যাঙ্কিংয়ে তারা ১৩৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ইরাকের সর্বোচ্চ অবস্থান হচ্ছে ২২তম (যা তারা ১৯৮২ সালে অর্জন করেছিল) এবং সর্বনিম্ন অবস্থান হচ্ছে ৯৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
২০১৪ এশিয়ান গেমসে ক্রিকেট
২০১৪ এশিয়ান গেমসে ক্রিকেট খেলা দক্ষিণ কোরিয়ার ইনছনে অনুষ্ঠিত আঞ্চলিক ক্রিকেট প্রতিযোগিতাবিশেষ। ২০ সেপ্টেম্বর - ৩ অক্টোবর পর্যন্ত পূর্ব-নির্ধারিত ২০১৪ সালের এশিয়ান গেমসে ৩৬টি ক্রীড়ার অন্যতম ক্রিকেট খেলায় অংশগ্রহণকারী এশিয়ার বিভিন্ন জাতীয় ক্রিকেট দল মহিলা ও পুরুষ বিভাগে প্রতিদ্বন্দ্বিতা করে। এশিয়ান ক্রিকেট কাউন্সিলের সদস্যভূক্ত শীর্ষস্থানীয় দল এবং সহযোগী দলগুলোর পুরুষ ও মহিলা দলগুলো ক্রিকেট খেলায় অংশ নেয়। দক্ষিণ কোরিয়ায় এবারই প্রথম ক্রিকেট প্রতিযোগিতা অনুষ্ঠিত হয়। খেলাগুলো টুয়েন্টি২০ পদ্ধতিতে অনুষ্ঠিত হয়।
পুরুষদের ক্রিকেটে শ্রীলঙ্কা দল ৬৮ রানের ব্যবধানে আফগানিস্তান দলকে পরাজিত করে স্বর্ণপদক লাভ করে। আফগানিস্তান দল রৌপ্যপদক এবং তৃতীয় স্থান নির্ধারণী খেলায় বাংলাদেশ দল হংকং দলকে পরাজিত করে ব্রোঞ্জপদক পায়।
মহিলাদের ক্রিকেটে বৃষ্টিবিঘ্নিত খেলায় পাকিস্তান দল ৪ রানের ব্যবধানে বাংলাদেশ মহিলা দলকে পরাজিত করে স্বর্ণপদক লাভ করে। বাংলাদেশ দল রৌপ্যপদক এবং তৃতীয় স্থান নির্ধারণী খেলায় শ্রীলঙ্কা দল চীনের মহিলা দলকে পরাজিত করে ব্রোঞ্জপদক পায়।
দলের সদস্য
পুরুষ ও মহিলা ক্রিকেট দলের সদস্যদের তালিকা নিম্নবর্ণিত পৃষ্ঠায় পাওয়া যাবে:
পুরুষ
বাংলাদেশ ও শ্রীলঙ্কা - এ দুইটি টেস্ট দলসহ একদিনের আন্তর্জাতিকের মর্যাদাসম্পন্ন আফগানিস্তান ও হংকং দল সরাসরি নক-আউট পর্বে প্রতিদ্বন্দ্বিতা করে:
মহিলা
বাংলাদেশ, পাকিস্তান ও শ্রীলঙ্কা - এ তিনটি মহিলা টেস্ট দলসহ জাপান সরাসরি নক-আউট পর্বে প্রতিদ্বন্দ্বিতা করে:
পক প্রণালী
thumb|300px|right|পক প্রণালীর উপগ্রহ চিত্র; উত্তরে তামিলনাড়ু এবং দক্ষিণে শ্রীলঙ্কার উত্তরাংশ। এই চিত্রটি রাম কর্মভূমি আন্দোলনকারীরা পৌরাণিক রামসেতুর প্রমাণ হিসেবে দাখিল করছেন। thumb|300px|right|মানচিত্রে পক প্রণালী পক প্রণালী (তামিল ভাষায়: பாக்கு நீரிணை ; ইংরেজি ভাষায়: Palk Strait) ভারতীয় রাজ্য তামিলনাড়ু ও দ্বীপরাষ্ট্র শ্রীলঙ্কার মধ্যবর্তী একটি সামুদ্রিক প্রণালী। এটি উত্তরপূর্বে অবস্থিত বঙ্গোপসাগর ও দক্ষিণে অবস্থিত মান্নার উপসাগরকে একসঙ্গে যুক্ত করেছে। প্রণালীটি ৬৪-১৩৭ কিলোমিটার (৪০-৮৫ মাইল ) প্রশস্ত। বেশ কয়েকটি নদী এই প্রণালীতে পতিত হয়েছে; এদের মধ্যে তামিলনাড়ুর ভাইগাই নদী উল্লেখযোগ্য। ব্রিটিশ ভারতের মাদ্রাজ প্রেসিডেন্সির গভর্নর (১৭৫৫-১৭৬৩) রবার্ট পকের নামে এই প্রণালীর নামকরণ করা হয়েছে।
অগভীর সমুদ্র ও ডুবোপাহাড়গুলি এই প্রণালীতে জাহাজ চলাচলের ক্ষেত্রে বিশেষ অসুবিধাজনক। যদিও শতাব্দীর পর শতাব্দী জেলেদের নৌকা ও ছোটো ছোটো উপকূলীয় বাণিজ্যতরী অনায়াসেই এই প্রণালী দিয়ে যাতায়াত করে এসেছে, বড় বড় জাহাজগুলি আসা-যাওয়া করেছে শ্রীলঙ্কা ঘুরেই। ১৮৬০ সালে ভারতের ব্রিটিশ সরকার প্রথম এই প্রণালী বরাবর একটি শিপিং ক্যানাল বা জাহাজপথ নির্মাণের প্রস্তাব রাখে। সেই থেকে বর্তমান কাল পর্যন্ত একাধিক কমিশন এই প্রস্তাবটি বিবেচনা করে দেখেছেন। ২০০৪ সালে তামিলনাড়ু সরকার সেতুসমুদ্রম জাহাজপথ প্রকল্প বা সেতুসমদ্রম শিপিং ক্যানাল প্রজেক্ট নামে যে পর্যবেক্ষণটি চালিয়েছেন তা মূলত এই প্রকল্পের পরিবেশগত প্রভাব ও প্রকৌশল সম্ভাবনার দিকটি খতিয়ে দেখেছে।
ইংলিশ চ্যানেলের মতো পক প্রণালীও লং-ডিস্টেন্‌স সুইমিং বা দূরপাল্লার সাঁতারে একটি চ্যালেঞ্জ হিসেবে গৃহীত হয়ে থাকে।
সেতু
এই প্রণালীর দক্ষিণ দিকে ছড়িয়ে আছে নিচু দ্বীপের একটি সারি এবং অসংখ্য ডুবোপাহাড় ও মগ্ন চড়া। এগুলিকে একত্রে বলা হয় অ্যাডামস ব্রিজ। ভারতীয় ভাষায় এর প্রকৃত নাম রামসেতু। এই দ্বীপের সারিটি তামিলনাড়ুর রামেশ্বরমের ধনুষ্কোডি ও শ্রীলঙ্কার মান্নারের তালাইমান্নারের মধ্যে প্রসারিত। রামেশ্বরম দ্বীপটি ভারতের মূল ভূখণ্ডের সঙ্গে পাম্বান সেতু দ্বারা যুক্ত।
সংস্কৃত ভাষায় রচিত সহস্রাব্দ-প্রাচীন ভারতীয় মহাকাব্য তথা অন্যতম গুরুত্বপূর্ণ হিন্দু শাস্ত্রগ্রন্থ রামায়ণের বর্ণনা অনুসারে, রাম বানরসেনার সহায়তায় লঙ্কার রাক্ষসরাজ রাবণের প্রাসাদে বন্দিনী সীতাকে উদ্ধার করার জন্য সমুদ্রের উপর একটি পাথরের সেতু নির্মাণ করেছিলেন। সেই কারণে বর্তমানে এই জাতীয় জাহাজপথ নির্মাণের বিরোধিতায় শুরু হয়েছে রাম কর্মভূমি আন্দোলন। আন্দোলনকারীরা নাসার একটি উপগ্রহ চিত্রের সাহায্যে প্রমাণ করতে চাইছেন, সেই রামসেতুর ভগ্নাংশ এখনও বিদ্যমান।
অ্যাডামস ব্রিজ বা অ্যাডামের সেতু কথাটি রামসেতুর অনেক পরে চালু হয়। এটি এমন একটি উপকথা থেকে উৎসারিত হয়েছে, যেখানে দক্ষিণ ভারত বা শ্রীলঙ্কা বর্ণিত হয়েছে বাইবেলকথিত পার্থিব প্যারাডাইস বা স্বর্গোদ্যান বলে। এই উপকথা অনুসারে অ্যাডাম যখন স্বর্গ থেকে বিতাড়িত হন, তখন অ্যাডামস ব্রিজ নির্মিত হয়।
কুমিল্লা রেলওয়ে স্টেশন
কুমিল্লা রেলওয়ে স্টেশন কুমিল্লা পূর্ব রেলের একটি প্রাথমিক রেলস্টেশন। প্রতিদিন এ স্টেশন দিয়ে ঢাকা, চট্টগ্রাম, সিলেট, ময়মনসিংহ, ব্রাহ্মণবাড়িয়া, চাঁদপুরসহ বিভিন্ন জেলার ট্রেন চলাচল করে। ১৮৯৫ সালে কুমিল্লা রেলস্টেশনের যাত্রা শুরু হয়।
সেবা
প্রতিদিন ১৩ টিরও বেশি ট্রেন কুমিল্লা রেলস্টেশন দিয়ে চলাচল করে। নীচে কুমিল্লা রেলস্টেশন দিয়ে চলাচলকারী ট্রেনগুলির একটি তালিকা রয়েছে:
বালি (কবি)
বালি (வாலி; ১৯৩১-২০১৩) ভারতের একজন তামিলভাষী কবি এবং চলচ্চিত্র-গীতিকার ছিলেন, যিনি তামিল চলচ্চিত্র শিল্পে প্রায় পাঁচ দশক ধরে কাজ করেছেন এবং প্রায় ১৫,০০০ গানের গীতিকার হিসেবে তার সুনাম রয়েছে। তিনি গুটিকয়েক তামিল চলচ্চিত্রে অভিনেতা হিসেবেও কাজ করেছেন। ভারত সরকার তাকে পদ্মশ্রী পুরস্কার দিয়েছিলো।
১৯৩১ সালে জন্মগ্রহণ করা বালি ১৯৫০ সালে তৎকালীন মাদ্রাজ শহর (এখন চেন্নাই শহরে) তামিল চলচ্চিত্র শিল্পে যোগ দিয়েছিলেন। ২০১৩ সালের ১৮ই জুলাই তিনি মারা যান হৃদরোগে আক্রান্ত হয়ে।
বোভিনি
থাম্ব|বোভিনির মাথার খুলি। বোভিনি (Bovinae) বোভিডি পরিবারের গো-মহিষাদি উপপরিবারের নাম। এ উপপরিবারের প্রাণীর পিলেজের তারতম্য রয়েছে, মসৃণ ও তৈলাক্ত থেকে অমসৃণ ও লোমশ। আলনা ও ফিবুলা সরু, মূল পায়ের অস্থি একটি অস্থিতে মিলিত হয়েছে। সামনের ও পিছনের পা দৈর্ঘ্যে অসমান। প্র্যত্যেক পায়ে আঙ্গুল সংখ্যায় দুটি, তৃতীয় ও চতুর্থ আঙ্গুল আগেই বিলুপ্ত হয়ে যায় কিংবা ছোট, পায়ের পিছনে উপরে থাকে, এগুলোকে ডিউ খুর কিংবা ডিউ নখর বলা হয়ে থাকে। সব কটি ছেলের শিং আছে, তবে অধিকাংশ গণের মেয়ে প্রাণীরও শিং বিদ্যমান। বোভিডদের মধ্যে গণ Tetracerus আলাদা, এর শিং থাকে চারটি; অন্য সব গণের সকলের দুটি শিং। দন্ত সংকেতঃ (কর্তন ০/৩; ছেদন ০/১; অগ্রপেষণ ৩/২ বা ৩; পেষণ ৩/৩) × ২=৩০ বা ৩৩।
বুৎপত্তি
Bovine is derived from Latin bos, "ox", through Late Latin bovinus. Bos comes from the Indo-European root *gwous, meaning ox.
ঢাকা পল্লী বিদ্যুৎ সমিতি-৩
ঢাকা পল্লী বিদ্যুৎ সমিতি-৩ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। ঢাকা পল্লী বিদ্যুৎ সমিতি-৩ ঢাকা বিভাগের ঢাকা জেলায় ৬টি জোনাল অফিস, ১টি সাব-জোনাল অফিস, ৪টি এরিয়া অফিস এবং ১২টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। ঢাকা পল্লী বিদ্যুৎ সমিতি-৩ প্রতিষ্ঠিত হয় ১ জানুয়ারী, ২০১৪ সালে এবং বানিজ্যিকভাবে বিদ্যুতায়িত হয় ১ জানুয়ারী, ২০১৪ সালে।
ইতিহাস
ঢাকা পল্লী বিদ্যুৎ সমিতি-৩ এর যাত্রা শুরু হয় ২০১৪ সালে। এ সমিতির অধীনে ৫টি উপজেলা, ২৭টি ইউনিয়ন ও ৫৮৯টি গ্রাম রয়েছে। এর সদর দপ্তর ঢাকার সাভারে অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রাহক সংখ্যা
ঢাকা পল্লী বিদ্যুৎ সমিতি-১ এর প্রায় ছয় লক্ষ আবাসিক গ্রাহক রয়েছে।
পুষ্পদন্ত
জৈনধর্মে পুষ্পদন্ত (সংস্কৃত: पुष्पदन्त) হলেন বর্তমান যুগের (‘অবসর্পিণী’) ৯ম তীর্থঙ্কর। তিনি সুবিধিনাথ নামেও পরিচিত। জৈন বিশ্বাস অনুসারে, তিনি একজন সিদ্ধ ও অরিহন্ত (সেই মুক্তাত্মা যিনি আত্মার সকল কর্ম ধ্বংস করেছেন) হয়েছিলেন।
জীবনী
কাকন্দির (অধুন্দ খুখুন্দু, দেওরিয়া, উত্তরপ্রদেশ) ইক্ষ্বাকু রাজবংশের রাজা সুগ্রীব ছিলেন পুষ্পদন্তের পিতা এবং রানি রমা ছিলেন তাঁর মাতা। বিক্রম সম্বৎ অনুসারে মাঘ কৃষ্ণা পঞ্চমীর দিন তাঁর জন্ম হয়েছিল। পুষ্পদন্ত ঋষভনাথ প্রতিষ্ঠিত চতুর্মুখী জৈন সংঘ পুনঃপ্রতিষ্ঠা করেন। তাঁর প্রতীক হল কুমির, মল্লি বৃক্ষ, অজিত যক্ষ, মহাকালী (দিগম্বর) ও সুতারকা (শ্বেতাম্বর) যক্ষিণী।
পোয়াতিয়ে
পোয়াতিয়ে পশ্চিম ফ্রান্সের ক্ল্যাঁ নদীর তীরবর্তী একটি শহর। এটি ভিয়েন দেপার্তমঁর একটি কম্যুন ও রাজধানী এবং পোয়াতুর ঐতিহাসিক কেন্দ্র। পোয়াতিয়ে একটি গুরুত্বপূর্ণ বিশ্ববিদ্যালয় কেন্দ্র। শহরটির কেন্দ্র ছবির মত এবং এর রাস্তাগুলোর পার্শ্বে ঐতিহাসিক স্থাপত্যে পরিপূর্ণ, বিশেষ করে রোমান যুগের ধর্মীয় স্থাপত্য। এই শহরে দুটি যুদ্ধ সংগঠিত হয়েছিল। প্রথমটি ৭৩২ সালে সংগঠিত তুরের যুদ্ধ এবং দ্বিতীয়টি ১৩৫৬ সালে শতবর্ষ ব্যাপী যুদ্ধের একটি উল্লেখযোগ্য যুদ্ধ।
ধ্রুপদী সভ্যতা
কেল্টীয় উপজাতি পিক্তোনরা পোয়াতিয়ে প্রতিষ্ঠা করে এবং এটি রোমানদের অধীনের আসার পূর্বে লেমোনুম নামে পরিচিত দুর্গবেষ্টিত জনবসতি ছিল। নামটি কেল্টীয় শব্দ লেমো থেকে এসেছে বলা উল্লেখ করা হয়। রোমান শাসনের অধীনে আসার পর শহরটি এর আদি বাসিন্দা পিক্তোনদের নামানুসারে পিক্তাভিউম, ও পরে পিক্তাভিস নামে পরিচিতি লাভ করে।
পোয়াতিয়ে শহরে রোমান যুগের অনেক প্রত্নতাত্ত্বিক নিদর্শন পাওয়া গেছে। ১৮৫৭ সাল পর্যন্ত পোয়াতিয়ে শহরে বিপুল পরিমাণে রোমান বৃহদাকার মঞ্চের ধ্বংসাবশেষ পাওয়া গেছে, যা নিমের ধ্বংসাবশেষের চেয়েও বড়। ১৮৭৭ সালে ১ম শতাব্দীতে নির্মিত ও ৩য় শতাব্দীতে ধ্বংসপ্রাপ্ত রোমান স্নানাগারের অংশিষ্টাংশ আবিষ্কৃত হয়েছে।
১৮৭৯ সালে শহরটির দক্ষিণ-পূর্ব হতে অসংখ্য খ্রিস্টান শহিদদের কবরস্থান ও সমাধি পাওয়া গেছে। কয়েকজন খ্রিস্টানের নাম চিত্র ও খোদাইলিপিতে সংরক্ষিত রয়েছে। এই সমাধির নিকটেই বৃহদাকার প্রস্তরনির্মিত সমাধিকক্ষ পাওয়া গেছে, যেটি ৬.৭ মিটার (২২ ফুট) লম্বা, ৪.৯ মিটার (১৬ ফুট) চওড়া এবং ২.১ মিটার (৭ ফুট) উচ্চতাবিশিষ্ট। এর চারপাশে সন্ত লুকাসের মহোৎসব অনুষ্ঠিত হত।
মধ্যযুগ
শতবর্ষ ব্যাপী যুদ্ধে ১৩৫৬ সালের ১৯শে সেপ্টেম্বর এই শহরের নিকটে পোয়াতিয়ের যুদ্ধ সংগঠিত হয়। এতে ইংরেজরা জয়ী হয়। এই যুদ্ধে পরবর্তী কালে ১৪১৮ সালে রাজকীয় সংসদ বাধ্য হয়ে পারি থেকে পোয়াতিয়েতে স্থানান্তর করে। ১৪৩৬ সালে রাজধানী থেকে প্লঁতাজেনেরা সেনা প্রত্যাহার করার পূর্ব পর্যন্ত এখানেই রাজকীয় সংসদ পরিচালিত হয়। এর মধ্যবর্তী সময়ে ১৪২৯ সালে পোয়াতিয়ে জান দার্কের আনুষ্ঠানিক বৃত্তান্তবিচারের স্থান ছিল।
১৪৩১ সালে পোয়াতিয়ে বিশ্ববিদ্যালয় প্রতিষ্ঠিত হয়। সংস্কারকালীন ও পরবর্তী কালে জঁ কালভাঁ পোয়াতিয়েতে অসংখ্য লোককে ধর্মান্তরিত করেন এবং শহরে সহিংস বিক্ষোভ-মিছিল হয় যা ফ্রান্স জুড়ে ধর্ম যুদ্ধের সূত্রপাত ঘটায়।
১৫৬৯ সালে কোঁত দ্যু ল্যুদ গি দ্য দেলোঁ পোয়াতিয়েকে কলিনিয়ের দ্বিতীয় গাসপারের আক্রমণ থেকে রক্ষা করেন। গাসপার সাত সপ্তাহ ব্যাপী এই শহরে বোমা বর্ষণের পরও ব্যর্থ হলে এই শহর থেকে অবরোধ উঠিয়ে নেন।
ভূগোল
পোয়াতিয়ে শহরটি আর্মোরিকান ও কেন্দ্রীয় মাসিফের মধ্যবর্তী স্থান সোল দ্যু পোয়াতুতে অবস্থিত। সোল দ্যু পোয়াতু দক্ষিণে আকিতেন বাসাঁ ও উত্তরে পারি বাসাঁর সাথে সংযুক্ত করেছে। এই এলাকাটি ফ্রান্স ও পশ্চিম ইউরোপের মধ্যকার গুরুত্বপূর্ণ সংযোগস্থল।
পোয়াতিয়ের প্রধান এলাকাগুলো বোয়াভ্র ও ক্ল্যাঁ নদীর উপত্যকায় অবস্থিত। পুরনো শহরটি প্লাতোর ঢাল ও চূড়া নিয়ে বিস্তৃত ছিল, সমুদ্রপৃষ্ট থেকে এর উচ্চতা ১৩০ ফুট (৪০ মিটার) ছিল। এই কারণে শহরটি কৌশলগত অবস্থানের সুবিধা অর্জন করে। এই সকল কারণে শহরটি মধ্যযুগে র পূর্বে ও মধ্যযুগে গুরুত্বপূর্ণ ছিল।
পরিবহন
পোয়াতিয়ের রেলওয়ে স্টেশনটি পারি ও বর্দোর মধ্যবর্তী টিজিভি আতলঁতিক রেলপথে অবস্থিত। স্টেশনটি পুরনো শহরের কেন্দ্রের পশ্চিম প্রান্তের উপত্যকায় অবস্থিত। রেল সেবা অঁগুলেম, লিমজ ও লা রোশেল এবং পারি ও বর্দো পর্যন্ত পরিচালিত হয়। সরাসরি টিজিভি লাইন দিয়ে পোয়াতিয়ে থেকে পারির গার মোঁপারনাসে যেতে সময় লাগে ১ ঘণ্টা ৪০ মিনিট।
পোয়াতিয়ে - বিয়ার বিমানবন্দর পোয়াতিয়ের ২.৪ কিমি (১.৫ মাইল) পশ্চিমে অবস্থিত। এখান থেকে লিওঁ-সাঁ এক্সুপেরি, লন্ডন-স্ট্যানস্টেড, এডিনবরা এবং আয়ারল্যান্ডের শ্যাননে যাত্রী পরিবহন করা হয়।
ওয়াংনিয়া পঙ্গতে
ওয়াংনিয়া পঙ্গতে (মৃত্যু: ১৫ জুন ২০১৩) একজন ভারতীয় ফুটবল খেলোয়াড় এবং রাজনীতিবিদ।
১৯৯০ সালে তিনি চ্যাংল্যাং উত্তর বিধানসভা কেন্দ্র থেকে অরুণাচল প্রদেশের বিধায়ক ছিলেন। তিনি গবেষণা, গ্রন্থাগার, শ্রম ও কৃষির জন্য নৌপরিবহন মন্ত্রী (স্বতন্ত্র চার্জ) হিসাবে দায়িত্ব পালন করেছিলেন। ২০০৪ সালে তিনি পুনরায় নির্বাচিত হন। তিনি অরুণাচল প্রদেশের মিনারেল ডেভেলপমেন্ট ট্রেডিং কর্পোরেশনের চেয়ারম্যান ছিলেন।
মৃত্যু
পঙ্গতে ১৫ জুন ২০১৩ সালে একটি ট্র্যাফিক সংঘর্ষে মারা গিয়েছিলেন। তাঁর স্ত্রী, দুই ছেলে ও দুই মেয়ে রয়েছে।
তুর্কমেনিস্তানে টেলিভিশন
তুর্কমেনিস্তানে টেলিভিশন ৫০ বছরেরও বেশি সময় ধরে কাজ করছে এবং এটি কঠোর রাষ্ট্রীয় সেন্সরশিপের বিষয়। দেশটি গণমাধ্যমের উপর সর্বাত্মক নিয়ন্ত্রণের জন্য কুখ্যাত, ২০০৬ সালে বার্ষিক প্রেস ফ্রিডম সূচক চালুর পর থেকে তুর্কমেনিস্তান ধারাবাহিকভাবে শেষ তিনটি স্থানের মধ্যে একটি দখল করে আছে।
দেশটিতে বর্তমানে ৭টি টিভি চ্যানেল রয়েছে — আলতিন আসর, ইয়াশলিক, মিরাস, তুর্কমেনিস্তান টিভি চ্যানেল, তুর্কমেন ওয়াজি, আশগাবাত টিভি এবং তুর্কমেনিস্তান স্পোর্ট। ১৭ অক্টোবর ২০১১ সালে টিভি, রেডিও এবং চলচ্চিত্র তুর্কমেনিস্তানের রাষ্ট্রীয় কমিটির এখতিয়ারে অন্তর্ভুক্ত হওয়ার আগে এগুলো সব তুর্কমেনিস্তানের সংস্কৃতি ও সম্প্রচার মন্ত্রণালয়ের অধীনে ছিল। চ্যানেলগুলো তাদের দেশীয় উপগ্রহ TürkmenÄlem 52oE-তে স্থানান্তরিত হওয়ার আগে ইয়ামাল ২০১ থেকে সম্প্রচার করতো।
ইতিহাস
ফেব্রুয়ারি ২০০৪ সালে নিয়াজভ কর্তৃক চতুর্থ চ্যানেল স্থাপনের অনুমোদন দেওয়া হয়েছিল; এটি একই বছরের ১২ সেপ্টেম্বর থেকে সম্প্রচার শুরু করে। একে TV-4 নামকরণ করা হয়, এটি ছয়টি ভাষায় সম্প্রচার করে এবং এটি আন্তর্জাতিক দর্শকদের দৃষ্টি আকর্ষণ করে। ২০০৮ সালের ডিসেম্বরে তৎকালীন রাষ্ট্রপতি গুর্বাঙ্গুলি বের্দিমুহামেদভ "তুর্কমেন জনগণের সঙ্গীত ও সংস্কৃতির শিল্পের প্রচারের জন্য" একটি ডিক্রি স্বাক্ষর করেন, ফলস্বরূপ "তুর্কমেন ওয়াজি" চালু হয় এবং সম্প্রচার শুরু হয়েছিল জানুয়ারি ২০০৯ সালে।
২০১১ সালের ডিসেম্বরে বের্দিমুহামেদভ আন্তর্জাতিক পর্যায়ে তুর্কমেন খেলাধুলার উপসংহারের সাথে খেলাধুলার প্রতি যুবকদের প্ররোচনাকে বহুগুণ বাড়িয়ে একটি স্বাস্থ্যকর জীবনধারার দেশের নীতিগুলিকে ব্যাপকভাবে গ্রহণ করার জন্য "তুর্কমেনিস্তান স্পোর্টস" অনুমোদন করেন। এটি প্রথম প্রচারিত হয়েছিল ২০১২ সালের ১ জানুয়ারি। চ্যানেলটি তুর্কমেনে সম্প্রচার করা হয় এবং প্রচুর খেলাধুলা প্রদর্শন করে।
২০১১ সালের শেষের দিকে দেশটি ডিজিটাল টিভি সম্প্রচারের দিকে অগ্রসর হতে শুরু করে।
২০১৫ সালে নাগরিকদের স্যাটেলাইট ডিশ ব্যবহার না করার নির্দেশ দেওয়া হয়েছিল, দৃশ্যত শহরের দৃশ্যের নান্দনিকতা রক্ষা করার জন্য; সমালোচকরা নীতিটিকে অরাষ্ট্রীয় উৎসকে নিন্দা করার একটি হাতিয়ার হিসাবে বিবেচনা করেছেন।
শহীদুজ্জামান বেল্টু
শহীদুজ্জামান বেল্টু বাংলাদেশ জাতীয়তাবাদী দলের একজন রাজনীতিবিদ এবং ঝিনাইদহ-৪ আসনের সাবেক সংসদ সদস্য। তিনি ১৯৯১ সালের জাতীয় নির্বাচন থেকে ২০০১ সালের নির্বাচন পর্যন্ত মোট চার বার নির্বাচিত সংসদ সদস্য।
জন্ম ও প্রাথমিক জীবন
বেল্টু ঝিনাইদহ জেলায় জন্মগ্রহণ করেন।
দাউদ কামাল
দাউদ কামাল (৪ জানুয়ারী ১৯৩৫ - ৫ ডিসেম্বর ১৯৮৭) ( উর্দু : داؤد کمال) ইংরেজি ভাষায় তাঁর বেশিরভাগ রচনা লিখেছিলেন এমন একজন পাকিস্তানি কবি ছিলেন।
তাঁর কবিতা ইজরা পাউন্ড, ডব্লিউবি ইয়েটস এবং টিএস এলিয়টের মতো আধুনিক ইংরেজি ভাষার কবি দ্বারা প্রভাবিত হয়েছিল।
শিক্ষা এবং কর্মজীবন
১৯৩৩ সালে অ্যাবটাবাদে জন্মগ্রহণকারী, চৌদ্দ মোহাম্মদ আলীর পুত্র, যিনি পেশোয়ার বিশ্ববিদ্যালয়ের উপাচার্য হিসাবে দায়িত্ব পালন করেছিলেন, এবং ১৯৬৪ সালে জিন্নাহ কলেজ ফর উইমেনের প্রতিষ্ঠাতা ছিলেন, তিনি তার প্রাথমিক শিক্ষা লাভ করেছিলেন সেখানে বার্ন হল অ্যাবটাবাদ থেকে ইসলামিয়া কলেজ পেশোয়ারে যাওয়ার আগে বার্ন হল শ্রীনগর পরে। তারপরে, তিনি পেশোয়ার বিশ্ববিদ্যালয় থেকে আর্টস ডিগ্রি এবং ইংল্যান্ডের কেমব্রিজ বিশ্ববিদ্যালয় থেকে ত্রিপোস ডিগ্রি অর্জন করেন।
বই
অধ্যাপক দাউদ কামাল উর্দু থেকে ইংরেজিতে অনুবাদ করেছিলেন ফয়েজ আহমেদ ফয়েজ ও মির্জা গালিবের কয়েকটি নির্বাচিত কবিতা।
পুরস্কার এবং স্বীকৃতি
বলা হয়ে থাকে যে ১৯৭০ এর দশকে তিনি "মার্কিন যুক্তরাষ্ট্রের ট্রিটন কলেজ কর্তৃক স্পনসরিত তিনটি আন্তর্জাতিক কবিতা প্রতিযোগিতায় তিনটি স্বর্ণপদক জিতেছিলেন"
১৯৮৭ সালে তিনি ফয়েজ আহমেদ ফয়েজ পুরস্কার এবং ১৯৯০ সালে পাকিস্তানের রাষ্ট্রপতির কাছ থেকে মরণোত্তর প্রাইড অফ পারফরম্যান্স পুরস্কার পেয়েছিলেন।
মৃত্যু
অধ্যাপক দাউদ কামাল ১৯৮৭ সালের ৫ ডিসেম্বর যুক্তরাষ্ট্রে মারা যান। পরে তাঁকে একই বিশ্ববিদ্যালয়ের কবরস্থানে দাফন করা হয় যেখানে তিনি ২৯ বছর ধরে পড়াশোনা করেছিলেন, পশত একাডেমির সামনে পেশোয়ারের কবরস্থান।
কসমস
কসমস বৈজ্ঞানিক নাম Cosmos bipinnatus ও ইংরেজি নাম garden cosmos, Mexican aster। সাধারণত এটিকে কসমস বা মেক্সিকান এষ্টার বলে ডাকা হয়। এটি একটি মাঝারি আকৃতির herbaceous উদ্ভিদ। এই প্রজাতি এবং এর বিভিন্ন ধরনের জাতগুলি শীতকালীন আবহাওয়ায় উদ্যানগুলিতে আলংকারিক উদ্ভিদ হিসাবে জনপ্রিয়।
বিবরণ
এটি সাধারণত ২ থেকে ৪ ফুট উচ্চতা বিশিষ্ট হয়। গোলাপী, সাদা, বেগুনী রঙের হয়ে থাকে। পাতার কিনারাগুলি খাজকাটা থাকে। লম্বা ডাটা, এক বা একাধিক ফুল হয়। এটি অঙ্কুরোদগমে ৭ থেকে ১০ দিন সময় লাগে এবং তাপমাত্র ২৪°C এবং এটি ফুল দেওয়া শুরু করে ৬০ থেকে ৯০ দিনের মধ্যে। এর উপযুক্ত মাটির pH ৬.০ থেকে ৮.৫ হলে ভাল হয়। পূর্ণ সূর্যালোকে এবং কিঞ্চিত ছায়াযুক্ত জায়গায়ও জন্মায়। এর সৌন্দর্যে প্রজাপতি ও কীটপতঙ্গ সহজেই আকৃষ্ট হয়। আরেকটি প্রজাতি হলো বর্ষাতি কসমস এর বৈজ্ঞানিক নাম Cosmos sulphureus।
বহিঃসংযোগ
Космея
চিপ (ম্যাগাজিন)
চিপ একটি কম্পিউটার এবং কমিউনিকেশন ম্যাগাজিন যেটি চিপ হোল্ডিং (পূর্বে ভোগেল বার্দা হোল্ডিং গিএমবিএইচ) প্রকাশিত করে। এটি ইউরোপ এবং এশিয়ার কয়েকটি দেশে প্রকাশিত হয়। চিপ ম্যাগাজিনের জার্মান সংস্করণ প্রকাশিত হয় ১৯৭৮ সালের সেপ্টেম্বরে। এটি জার্মানির সবচেয়ে পুরাতন কম্পিউটার ম্যাগাজিন এবং বড় পরিসরে এটি ছাপানো হয়। এটি একটি মাসিক ম্যাগাজিন। ২০০৮ সাল পর্যন্ত ম্যাগাজিনটির প্রায় ৪,১্‌০১৯ কপি বিক্রয় হয়েছে।
চিপ অনলাইন সংস্করণ
চিপ ব্র্যান্ডের একটি অনলাইন সংস্করণ রয়েছে যেটি সম্পূর্ণ স্বাধীন। এর নাম চিপ অনলাইন। এটি জার্মানির মধ্যে সর্বাধিক বেশি প্রবেশ করা অনলাইন পোর্টাল। এই অনলাইন সংস্করণে সফটওয়্যার, হার্ডওয়্যার টেস্ট করার পাশাপাশি দামও দেখা যায়। এছাড়া রয়েছে ডাউনলোডের সুযোগ এবং সাম্প্রদায়িক বিভাগ।, আলেক্সা র‍্যাংকিং-এ জার্মানির প্রথম ৩০ টি ওয়েরসাইটের মধ্যে এটি একটি। চিপ অনলাইন চিপ ডিজিটাল গিএমবিএইচ দ্বারা পরিচালিত হয়।
অত্রি
অত্রি (সংস্কৃত: अत्रि) হলেন একজন বৈদিক ঋষি৷ হিন্দুধর্ম অনুসারে যিনি অগ্নি, ইন্দ্র সহ বৈদিক দেবতার এবং যজ্ঞে আহুতি প্রদান ও বহু বেদমন্ত্রের মন্ত্রদ্রষ্টা ঋষি৷ ঋগ্বেদে পুনপুন উল্লেখিত ঋষি অত্রি সপ্তর্ষিমণ্ডলের একজন তারকা তথা ঋষি৷ এবং হিন্দু গ্রন্থ ঋক বেদে অন্যতম প্রধান উল্লিখিত ব্যক্তি৷
চিপ (ম্যাগাজিন)
ম্যাগাজিন
বর্তমানে নিমোক্তভাবে ম্যাগাজিনটি প্রকাশিত হয়ঃ
অত্রি
হিন্দু ধর্মগ্রন্থ ঋগ্বেদের পঞ্চম মণ্ডলের মন্ত্রদ্রষ্টা ঋষি অত্রি এবং তাঁর বংশধরগণ। সেজন্য, এই মণ্ডলের নাম ঋষির সম্মানার্থে "অত্রি মণ্ডল" নামে নামাঙ্কিত করা হয়েছে৷ এই মণ্ডলে সর্বমোট ৮৭টি সূক্ত রয়েছে, যেগুলোর মন্ত্রদ্রষ্টা হলেন ঋষি অত্রি এবং তার উত্তরসূরীগণ।
এছাড়াও অত্রি ঋষির উল্লেখ বিভিন্ন পুরাণ এবং হিন্দুদের অন্যতম দুটি মহাকাব্য রামায়ণ ও মহাভারতেও পাওয়া যায়
জীবন
সপ্তর্ষি মণ্ডলের সাত জন মহান ঋষি তথা মরীচি, অঙ্গিরা, পুলহ, ক্রতু, পুলস্ত্য ও বশিষ্ঠ সহ ঋষি অত্রির নামও সমান উল্লেখযোগ্য৷ বৈদিক যুগের বিভিন্ন গল্প কাহিনী অনুসারে, অত্রি মুনি অনুসূয়া দেবীর সহিত বিবাহ করেন এবং ক্রমে তাদের দুর্বাসা, দত্তাত্রেয় এবং চন্দ্র নামে তিন সন্তান জন্ম নেয়৷ জ্যোতিষ গণনা অনুসারে সপ্তর্ষিমণ্ডলের নক্ষত্রগুলির মধ্যে তিনি অন্তিম এবং ব্রহ্মার জিহ্বার অংশ থেকে সৃষ্ট বলে বিশ্বাস করা হয়৷ তার স্ত্রী অনুসূয়া ছিলেন সপ্ত পতিব্রতা নারীর একজন৷ আকাশবাণীর আদেশ অনুসারে যতবারই তিনি প্রায়শ্চিত্তের বিধান পান, নিষ্ঠার সহিত তিনি তা করেন৷ তার নিষ্ঠা ও কঠোর তপস্যার প্রতি সন্তুষ্ট হয়ে হিন্দুধর্মের ত্রিমূর্তি হিসাবে আলোচিত ব্রহ্মা, বিষ্ণু ও মহেশ্বর একযোগে তার সামনে আবির্ভূত হন এবং তাদের বর দান করেন৷ আশীর্বাদ স্বরূপ তিনি ত্রিদেবকে নিজের পুত্র রূপে পান৷ আবার অপর একটি সংস্করণ অনুসারে ঋষিপত্নী অনুসূয়া তার শুদ্ধতা ও সতীত্বের জোরে ত্রিদেবকে সংকট অবস্থা থেকে রক্ষা করেছিলেন৷ তার ফলস্বরূপ তারা অনুসূয়ার প্রতি সন্তুষ্ট হয়ে তার তিন সন্তানরূপে জন্ম নেওয়ার আশ্বাস দেন৷ ব্রহ্মা চন্দ্রদেব রূপে, বিষ্ণু দত্তাত্রেয় রূপে এবং শিবের কিছু অংশ একত্রিত করে জন্ম নেন দুর্বাসা৷ ঋক বেদের একাধিক পংক্তিতে উল্লেখযোগ্যভাবে অত্রির নাম পাওয়া যায়৷ তিনি একাধিক যুগে একাধিক হিন্দু মহাকাব্যে উল্লিখিত হন৷ ত্রেতাযুগে রামায়ণের সময়ে অত্রি ও তার স্ত্রী অনুসূয়াকে দেখা যায় বনবাসকালে রাম-লক্ষ্মণ ও সীতাকে সৎসঙ্গ দিতে৷ শিব পুরাণ অনুসারে অত্রি-অনুসূয়া উভয়েরই উল্লেখ পাওয়া এবং ঘটনাক্রমে গঙ্গাকে পৃথিবীতে আনয়নে তারা যথেষ্ট ভূমিকা নিয়েছিলেন৷
ঋগ্বেদের মন্ত্রদ্রষ্টা
তিনি ঋগ্বেদের পঞ্চম মণ্ডলের অন্যতম দ্রষ্টা৷ অত্রি মুনির বংশজ একাধিক উত্তরসূরীগণ এবং তার বিভিন্ন অনুগামীরা একই পদ্ধতিতে ঋকবেদের সাথে অন্যান্য বৈদিক পুস্তকের সংযোগ স্থাপন করেন৷ ঋগ্বেদের পঞ্চম মণ্ডলে সর্বমোট ৮৭টি সূক্ত রয়েছে, যা মূলত অগ্নি এবং ইন্দ্রদেবকে উদ্দেশ্য করে রচিত৷ এছাড়া বিশ্বেদেবাঃ (একত্রিতভাবে সমস্ত দেবগণ), মরুদ্গণ এবং যুগ্মদেবতা তথা মিত্র দেব-বরুণ দেব ও অশ্বিনীকুমার বিষয়েও সূক্তে একাধিক উল্লেখ পাওয়া যায়৷ ঐ মণ্ডলেই ঊষা দেবী এবং আদিত্য সবিতৃৃকে উদ্দেশ্যে দুটি দুটি করে সূক্ত পাওয়া যায়৷ এই মণ্ডলের অধিকাংশ সূক্তের দ্রষ্টা ঋষি অত্রি এবং তার উত্তরসূরীদের অবদান, তারা "আত্রেয়" নামে পরিচিত৷ এই সকল মন্ত্র ১৫০০ থেকে ১২০০ খ্রিস্টপূর্বাব্দে ভারতীয় উপমহাদেশের উত্তর-পশ্চিমভাগে রচিত হয়েছিলো বলে অনুমান করা হয়৷
ঋগ্বেদের অত্রি ঋষি দৃষ্ট সূক্তগুলো সুন্দর ছন্দোবদ্ধ রীতি এবং আধ্যাত্মিক ধ্যান ধারণার বুদ্ধিদীপ্ত ধাঁধা সহ শিক্ষনীয় বস্তুর উপস্থিতি বিশেষভাবে গূরুত্বপূর্ণ৷ এই সূক্তগুলোতে সংস্কৃত ভাষার শব্দকোষীয়, বাক্যগঠন সংক্রান্ত, গঠনগত এবং ক্রিয়ার কালের অদ্ভুত ব্যবহার ভাষার নমনীয়তা বর্দ্ধিত করে৷ ঋগ্বেদের অত্রি মণ্ডলের ৫.৪৪ সংযক মন্ত্রটিকে বিখ্যাত পণ্ডিত গেল্ডনার সবচেয়ে গূঢ় ধাঁধাবিশিষ্ট এবং কঠিনতর বলে উল্লেখ করেছেন৷ এছাড়াও ঐ শ্লোকগুলিতে প্রাকৃৃতিক ঘটনাবলীর মার্জিত উপস্থাপন রয়েছে৷ ৫.৮০ নম্বর শ্লোকে চঞ্চল প্রাণবন্ত একটি নারীকে ভোরের আলোর সাথে রূপক হিসাবে তুলনা করা হয়েছে৷
একাধারে ঋগ্বেদের পঞ্চম মণ্ডলটি ঋষি অত্রি এবং তার বংশানুজ ও অনুগামীদের দ্বারা প্রণীত তেমনি বেদের অন্যান্য একাধিক মন্ডলে ঋষি অত্রির উল্লেখ রয়েছে৷ দশম মণ্ডলের ১৩৭.৪ নম্বর মন্ত্রপ অত্রির বিশেষ উল্লেখ পাওয়া যায়৷
রামায়ণে
রামায়ণ অনুসারে বনবাস পালনকালে রাম, তার স্ত্রী সীতাদেবী এবং তার ভ্রাতা লক্ষ্মণের সহিত অত্রি-অনুসূয়ার কুটীরে উপস্থিত হন৷ অত্রির কুটীর চিত্রকূটের নিকট ছিলো বলে উল্লেখ করা হয়েছে৷ কুটীরের নিকটে একটি মনোরম সরোবর ছিলো, যেখানে দৈব গান ধ্বনিত হতো এবং সরোবরের জল বিভিন্ন ফুল ও জলজ পাতাসদৃৃশ উদ্ভিদে সজ্জিত ছিলো৷ সারস, মাছরাঙা, কচ্ছপ, পানকৌড়ী, বিভিন্ন প্রজাতির হাসের বাসছিলো এখানে৷
পুরাণে
মধ্যযুগীয় একাধিক পুরাণে অত্রি নামের অনির্দিষ্ট বেশ কিছু ঋষির উল্লেখ পাওয়া যায়৷ এই কারণে পৌরাণিক মুল অত্রি চরিত্রটি ও তার গুরুত্ব হ্রাস পেয়ে বিচিত্র ও অন্তর্সঙ্গতিহীন হয়ে পড়ে৷ ভিন্ন পুরাণপ উল্লিখিত প্রতিটি অত্রি মুনিই একই ব্যক্তিত্ব কীনা তা নিয়ে অস্পষ্ট ধারণা থেকেই যায়৷
জামাওয়ার শালবস্ত্র
থাম্ব|মুঘল আমলের জামাওয়ার শাল জামাওয়ার বা বর্ধিত টুকরা ভারতের কাশ্মীরে তৈরি একটি বিশেষ ধরনের শাল। "জামা" অর্থ পোশাক ও "ওয়ার/ভার" অর্থ বক্ষ এবং রূপকভাবে শরীরকে বোঝায়। পশমিনা দিয়ে সবচেয়ে ভালো মানের জামাওয়ার তৈরি করা হয়। বুটিদার করা অংশগুলি রেশম বা পলিয়েস্টারের অনুরূপ সুতায় বোনা হয়। বর্তমানে দৃশ্যমান অধিকাংশ নকশাই ফুলের, যার মধ্যে কাইরি প্রধান মোটিফ হিসেবে রয়েছে। ঐতিহাসিকভাবে হস্তনির্মিত আইটেমের কিছু শাল তৈরি হতে কয়েক দশক সময় নিয়েছিল; ফলস্বরূপ, আসল জামাওয়ার শালগুলি অত্যন্ত মূল্যবান। কাশ্মীর ও হিমাচল প্রদেশের অন্যান্য অংশের মতো শহরগুলিতে আধুনিক মেশিনে উৎপাদিত জামাওয়ার ছাপের বস্ত্র কিনতে কম খরচ হয় কিন্তু হাতে তৈরি জামাওয়ার খুব ব্যয়বহুল।
ব্যবসায়ীরা মূলত সমরখন্দ ও বুখারা থেকে এই চীনা রেশম কাপড় ভারতে প্রবর্তন করেছিল এবং এটি রাজবংশ ও অভিজাতদের মধ্যে ব্যাপক জনপ্রিয়তা লাভ করেছিল। রাজা ও অভিজাতরা গজ মাপে বোনা কাপড় কিনতেন এবং এটি একটি গাউন হিসাবে পরতেন বা এটি একটি মোড়ানো বা শাল হিসাবে ব্যবহার করতেন। ভারতে জামাওয়ার বয়ন কেন্দ্রগুলি পবিত্র শহর ও বাণিজ্য কেন্দ্রগুলিতে বিকশিত হয়েছিল। সবচেয়ে সুপরিচিত জামাওয়ার বয়ন কেন্দ্র হল ভারতের কাশ্মীর ও পাঞ্জাব।
এর সমৃদ্ধ ও সূক্ষ্ম কাঁচামালের কারণে ধনী ও প্রভাবশালী বণিকরা সেই সময়ে জামাওয়ার ব্যবহার করতেন, অভিজাত ব্যক্তিরা কেবল এটি ব্যবহার করতে পারতেন তাই নয় বরং মুঘলদের মতোই, নিজেদের জন্য কাপড় তৈরি করার উদ্দেশ্যে, তাঁতিদের নিযুক্তও করতেন। সম্রাট আকবর ছিলেন এর অন্যতম পৃষ্ঠপোষক। তিনি পূর্ব তুর্কিস্তান থেকে অনেক তাঁতিকে কাশ্মীরে নিয়ে আসেন।
উইনোনা রাইডার
উইনোনা লরা হরোউইট্‌জ (Winona Laura Horowitz — উচ্চারণ: উঈ-নো-না লরা হরোঊইট্‌জ্‌) (জন্ম: ২৯ অক্টোবর, ১৯৭১), যিনি তার পেশাগত নাম উইনোনা রাইডার নামে বেশি পরিচিত, একজন মার্কিন অভিনেত্রী, যিনি মূলত, নাট্য, রম্য, ও বিজ্ঞান কল্পকাহিনীমূলক চলচ্চিত্রে অভিনয় করেন। তার অভিনীত প্রথম উল্লেখযোগ্য চলচ্চিত্রটি ছিলো লুকাস (১৯৮৬)। টিম বার্টন পরিচালিত বিটলজুস ছবিতে অভিনয় করে তিনি সমালোচনামূলক ও বাণিজ্যিকভাবে আলোচনায় উঠে আসেন। চলচ্চিত্র ও টেলিভিশনে বেশকিছু চরিত্রে অভিনয়ের পর রাইডার কাল্ট চলচ্চিত্রে অভিনয় শুরু করেন, এবং তিনি তার প্রথম কাল্ট চলচ্চিত্র হেদারস (১৯৮৯)-এ একজন কিশোরীর ভূমিকায় অভিনয় করেন।
তিনি ১৯৯০-এর দশকের অন্যতম সফল অভিনেত্রী। এই সময়ে তিনি নাট্যধর্মী মারমেইডস (১৯৯০) ছবিতে অভিনয় করে একটি গোল্ডেন গ্লোব পুরস্কারের মনোনয়ন লাভ করেন এবং একই বছর বার্টনের রূপকথাধর্মী এডওয়ার্ড সিজারহ্যান্ডস চলচ্চিত্রে জনি ডেপের বিপরীতে এবং ১৯৯২ সালে ফ্রান্সিস ফোর্ড কোপলার গথিক ভীতিপ্রদ প্রণয়মূলক ব্রাম স্টকার্স ড্রাকুলা চলচ্চিত্রে গ্যারি ওল্ডম্যানের বিপরীতে অভিনয় করে। দি এজ অফ ইনোসেন্স ছবিতে অভিনয় করে রাইডার সেরা পার্শ্ব অভিনেত্রী বিভাগে গোল্ডেন গ্লোব পুরস্কার জয় করেন, এবং একই বিভাগে একাডেমি পুরস্কারের জন্য মনোনয়ন লাভ করেন।
আবদুল কাদের সিদ্দিকী
কাদের সিদ্দিকী বীর উত্তম (জন্ম: ১৪ জুন ১৯৪৭) একজন বাংলাদেশী মুক্তিযোদ্ধা ও রাজনীতিবিদ। ১৯৭১-এর মুক্তিযুদ্ধের সময় তিনি বাঘা সিদ্দিকী নামে পরিচিত ছিলেন। তিনি বাংলাদেশের মুক্তিযুদ্ধের অন্যতম সমরনায়ক, যিনি ভারতীয় বাহিনীর সাহায্য ব্যতিরেকেই ১৯৭১ সালের ডিসেম্বর মাসের প্রথমার্ধে ঢাকা আক্রমণের প্রস্তুতি সম্পন্ন করেছিলেন। তার পূর্ণ নাম আব্দুল কাদের সিদ্দিকী। তাকে বঙ্গবীর নামেও ডাকা হয়। মুক্তিযুদ্ধের অন্যতম বাহিনী কাদেরিয়া বাহিনী তার নেতৃত্বে গঠিত ও পরিচালিত হয়েছিল। মুক্তিযুদ্ধে বীরত্বপূর্ণ ভূমিকার জন্য তাকে বীর উত্তম খেতাবে ভূষিত করা হয়। তার নামে সখিপুরে "কাদেরনগর" গ্রামের নামকরণ করা হয়েছে।
জন্ম ও শিক্ষা
আবদুল কাদের সিদ্দিকীর পৈতৃক বাড়ি টাঙ্গাইল জেলার কালিহাতি উপজেলার ছাতিহাটি গ্রামে। তার বাবার নাম আবদুল আলী সিদ্দিকী, মায়ের নাম লতিফা সিদ্দিকী এবং স্ত্রীর নাম নাসরীন সিদ্দিকী। তাদের এক ছেলে, এক মেয়ে।
আবদুল কাদের সিদ্দিকীর প্রাথমিক শিক্ষা গ্রামের স্কুলে এবং টাঙ্গাইল পিটিআই পরীক্ষণ বিদ্যালয়ে। মাধ্যমিক শিক্ষা শিবনাথ উচ্চ বিদ্যালয় ও বিবেকানন্দ হাইস্কুলে হয়। উচ্চ মাধ্যমিক সরকারি এম এম আলী কলেজ কাগমারী এবং স্নাতক পাস করেন একই কলেজ হতে। তবে রাজনৈতিক কর্মকান্ড পরিচালনায় তাঁর ছাত্ররাজনীতি আবর্তিত ছিল সা'দত কলেজ করটিয়া কেন্দ্রিক।
মুক্তিযুদ্ধে ভূমিকা
আবদুল কাদের সিদ্দিকী ১৯৭১ সালে মুক্তিযুদ্ধ শুরু হলে টাঙ্গাইলে গঠিত বিশেষ সশস্ত্র বাহিনীতে অন্তর্ভুক্ত হন। এ বাহিনীর নেতৃত্বে আবদুল লতিফ সিদ্দিকী ছাড়াও ছিলেন আনোয়ার উল আলম শহীদ, এনায়েত করিমসহ অনেকে। প্রাথমিক পর্যায়ে টাঙ্গাইলে তারা পাকিস্তান সেনাবাহিনীর বিরুদ্ধে প্রতিরোধযুদ্ধ করেন। টাঙ্গাইলের প্রতিরোধযোদ্ধারা ছত্রভঙ্গ হয়ে গেলে পুরো বাহিনী টাঙ্গাইলের প্রত্যন্ত এলাকা সখীপুরে চলে যান। সেখানে শুরু হয় এ বাহিনীর পুনর্গঠন-প্রক্রিয়া এবং রিক্রুট ও প্রশিক্ষণ। পরবর্তীকালে এ বাহিনীরই নাম হয় ‘কাদেরিয়া বাহিনী’। মুক্তিযুদ্ধকালে আবদুল কাদের সিদ্দিকী দক্ষতা এবং সাহসিকতার সঙ্গে দায়িত্ব পালন করেন। তার প্রত্যক্ষ ও পরোক্ষ নেতৃত্বে মুক্তিযোদ্ধারা টাঙ্গাইলে পাকিস্তান সেনাবাহিনীর বিরুদ্ধে সরাসরি অসংখ্য যুদ্ধ ও অ্যাম্বুশ করেন। এর মধ্যে ধলাপাড়ার অ্যাম্বুশ অন্যতম। টাঙ্গাইলের কালিহাতী উপজেলার অন্তর্গত ধলাপাড়ায় ১৬ আগস্ট আবদুল কাদের সিদ্দিকী ধলাপাড়ার কাছাকাছি একটি স্থানে ছিলেন। তিনি খবর পান, তাদের তিনটি উপদল পাকিস্তান সেনাবাহিনী ঘেরাও করেছে। তাদের সাহায্য করার জন্য তিনি সেখানে রওনা হন। আবদুল কাদের সিদ্দিকীর সঙ্গে মুক্তিযোদ্ধা ছিলেন ১০ জন। এই ১০জন সহযোদ্ধা নিয়ে পাকিস্তানিরা যে পথ দিয়ে পিছু হটছিল, সে পথে অবস্থান নেন তিনি। পাকিস্তানি সেনারা সংখ্যায় ছিল অনেক বেশি। তবে বিচলিত না হয়ে নিজের দুর্ধর্ষ প্রকৃতির সহযোদ্ধাদের নিয়ে অপেক্ষা করতে থাকেন। ১টা বেজে ২০ মিনিটে পাকিস্তানি সেনারা তাদের অ্যাম্বুশে প্রবেশ করে এবং চল্লিশ গজের মধ্যে আসামাত্র কাদের সিদ্দিকী এলএমজি দিয়ে প্রথম গুলি শুরু করেন। একই সময় তার সহযোদ্ধাদের অস্ত্রও গর্জে ওঠে। নিমেষে সামনের কয়েকজন পাকিস্তানি সেনা মাটিতে লুটিয়ে পড়ে। বাকি সেনারা প্রতিরোধে না গিয়ে পালিয়ে যেতে থাকে। এ দৃশ্য দেখে কাদের সিদ্দিকী উত্তেজিত হয়ে উঠে দাঁড়িয়ে এলএমজি দিয়ে পলায়নরত পাকিস্তানি সেনাদের লক্ষ্য করে গুলি করতে থাকেন। তার সহযোদ্ধারাও উঠে দাঁড়িয়ে গুলি শুরু করেন। এ সময় হঠাৎ পাকিস্তানি সেনাদের ছোড়া গুলি ছুটে আসে আবদুল কাদের সিদ্দিকীর দিকে। গুলিবিদ্ধ হয়ে আহত হন তিনি। তারপরও তিনি দমে যাননি। আহত অবস্থায় যুদ্ধ চালিয়ে যান। যুদ্ধ শেষে সহযোদ্ধারা তাকে দ্রুত চিকিৎসকের কাছে নিয়ে যান। সেদিন তাদের হাতে পাকিস্তান সেনাবাহিনীর প্রায় ৪০ জন হতাহত হয়।
১৯৭৭ থেকে ১৯৯০ ভারতে স্বেচ্ছানির্বাসন
১৯৭৫ সালের ১৫ই আগস্ট বঙ্গবন্ধু শেখ মুজিব স্বপরিবারে নিহত হলে এর প্রতিবাদে কাদের সিদ্দিকী ভারত গমন করেন। ১৯৯০ সালে দেশে প্রত্যাবর্তনের পর তিনি রাজনীতিতে সক্রিয় ভূমিকা রাখেন।
রাজনৈতিক জীবন
তিনি বর্তমানে কৃষক শ্রমিক জনতা লীগ-এর সভাপতির দায়িত্ব পালন করছেন। একাদশ জাতীয় সংসদ নির্বাচনে জোটবদ্ধভাবে অংশ নিতে ৮ নভেম্বর ২০১৮ সালে ড. কামাল হোসেনের নেতৃত্বে জাতীয় ঐক্যফ্রন্টে যোগদান করেন। ঐক্যফ্রন্টের প্রধান শরীক ছিলো বাংলাদেশ জাতীয়তাবাদী দল। এ জোটের মাধ্যমে তার দল ও তিনি ধানের শীষ প্রতীকে জাতীয় নির্বাচনে অংশ গ্রহণ করেন।
ব্যক্তিগত জীবন
কাদের সিদ্দিকী নাসরিন সিদ্দিকীর সঙ্গে বিবাহ বন্ধনে আবদ্ধ হন। তার বড় ভাই আব্দুল লতিফ সিদ্দিকীও আওয়ামী লীগের রাজনীতিবিদ ও সাবেক সংসদ সদস্য। তিনি দশম সংসদে ডাক, টেলিযোগাযোগ ও তথ্য প্রযুক্তি মন্ত্রী হিসেবে দায়িত্ব পালন করেন । ২০১৫ সালে তিনি দলের পক্ষ থেকে বহিষ্কৃত হন। তার দুই ছোট ভাই মুরাদ সিদ্দিকী এবং আজাদ সিদ্দিকী।
লেখক কাদের সিদ্দিকী
সংবাদ পত্রের কলাম লিখে তিনি বেশ আলোচিত সমালোচিত হয়েছেন। দৈনিক আমার দেশ, দৈনিক নয়া দিগন্তে তিনি নিয়মিত কলাম লিখে থাকেন। এছাড়া দিগন্ত টেলিভিশনে তিনি সবার উপরে দেশ নামক অনুষ্ঠানে উপস্থাপক হিসেবে দেশের চলমান রাজনৈতিক, সামাজিক ও সমসাময়িক বিষয়াবলী নিয়ে আলোচনা করেছিলেন।
কাদের সিদ্দিকী'র লেখা উল্লেখযোগ্য গ্রন্থসমূহ:
চামদোর যুদ্ধ
চামদোর যুদ্ধ বা চীনের তিব্বত আক্রমণ  যা তিব্বতের মুক্তি নামে চীনে আনুষ্ঠানিক ভাবে প্রচলিত, কার্যত স্বাধীন তিব্বতের বিরুদ্ধে গণচীন দ্বারা পরিচালিত একটি সামরিক অভিযান।
প্রেক্ষাপট
১৯৫০ খ্রিষ্টাব্দের ৭ই মার্চ তিব্বত সরকারের একটি প্রতিনিধিদল ভারতের কালিম্পং শহরে সদ্যপ্রতিষ্ঠিত গণচীন সরকারের প্রতিনিধিদলের সাথে তিব্বতের সার্বভৌমত্বের ব্যাপারে আলোচনার জন্য উপস্থিত হন। কিন্তু সভাস্থল নিয়ে তিব্বতী, ভারতীয়, ব্রিটিশ ও চীনা প্রতিনিধিদলের মধ্যে বিরোধ শুরু হওয়ায় সভা শুরু হতে বিলম্ব হয়। তিব্বতীরা সিঙ্গাপুর বা হংকং, ব্রিটিশরা নতুন দিল্লি এবং চীনারা বেইজিং শহরকে সভার সম্ভাব্য আলোচনা স্থল হিসেবে মনোনয়ন করেন। তিব্বতীরা বেইজিং শহরে আলোচনা করতে রাজী ছিলেন না, অন্যদিকে ব্রিটিশ ও ভারতীয়রা কোন ধরনের আলোচনার পক্ষপাতী ছিলেন না। যাই হোক, ১৯৫০ খ্রিষ্টাব্দের ১৬ই সেপ্টেম্বর নতুন দিল্লি শহরে তিব্বতী প্রতিনিধিদল চীনের বিদেশদূত জেনারেল ইয়ুয়ান ঝোংজিয়ানের সঙ্গে সাক্ষাত করেন। ইয়ুয়ান তাদের নিকট তিব্বতকে চীনের অংশ হিসেবে এবং তিব্বতের প্রতিরক্ষা, ব্যবসা ও বৈদেশিক সম্পর্ক চীনের দায়িত্ব হিসেবে গণ্য করার প্রস্তাব পেশ করেন। তিব্বর সরকার এই প্রস্তাব মেনে নিলে তিব্বতের শান্তিপূর্ণ মুক্তিপ্রদান এবং না মানলে যুদ্ধের হুমকি দেওয়া হয়। তিব্বতীরা এর বিপরীতে চীনকে ঐতিহাসিকভাবে তাদের পৃষ্ঠপোষক হিসেবেই মনে করতেন। তিব্বতী প্রতিনিধিদলের প্রধান ত্সি-দ্পোন-দ্বাং-ফ্যুগ-ব্দে-ল্দান-ঝ্বা-স্গাব-পা চীন ও তিব্বতের মধ্যে পারস্পরিক সহযোগিতার কথা বলেন।
বহিঃশত্রুর দ্বারা আক্রমণের কোন সম্ভাবনা না থাকায় চীনা সৈন্যদের তিব্বতে অবস্থান করার বিপক্ষে তিব্বতীরা সওয়াল করেন। ভারত বা নেপাল দ্বারা আক্রান্ত হলে তিব্বতীরা চীনাদের নিকট সামরিক সাহায্যের অনুরোধ করবেন বলেও জানান। কিন্তু ৭ই অক্টোবর, চীনা সেনাবাহিনী পাঁচটি স্থান দিয়ে পূর্ব তিব্বতের সীমান্ত অতিক্রম করে।  চামদো অঞ্চলে স্থিত তিব্বতী সেনাবাহিনীকে পরাজিত করে তিব্বত সরকারকে তিব্বতের ওপর চীনের সার্বভৌমত্ব স্বীকার করে চুক্তি স্বাক্ষরের জন্য বেইজিং শহরে প্রেরণ করার জন্য বাধ্য করা এই অভিযানের উদ্দেশ্য ছিল।
তিব্বত অধিকার
খাম্স অঞ্চলের নেতা স্পোম-ম্দা'-ত্শাং-রাব-দ্গা' এই অঞ্চলের স্বাধীনতার স্বীকৃতির পরিবর্তে খাম্স-পা যোদ্ধার ব্যবস্থা করার প্রস্তাব দিলে চামদোর শাসক ঙ্গা-ফোদ-ঙ্গাগ-দ্বাং-'জিগ্স-'মেদকে  তা নাকচ করে দেন। বেশ কয়েক মাসের ব্যর্থ আলোচনা  ও তিব্বতীদের বৈদেশিক সমর্থনলাভের ব্যর্থ প্রচেষ্টার পর  চীনের সামরিক বাহিনী ১৯৫০ খ্রিষ্টাব্দের অক্টোবর মাসের ৬ ও ৭ তারিখ জিনশা নদী অতিক্রম করে।  চীনা বাহিনীর দুইটি দল খুব শীঘ্রই তিব্বতী সেনাবাহিনীকে চারিদিক দিয়ে ঘিরে ১৯শে অক্টোবরের মধ্যে চামদো অধিকার করে নেয়। এই লড়াইয়ে ১১৪ জন চীনা ও ১৮০ জন তিব্বতী সৈন্য  নিহত বা আহত হন। এই অভিযানে চীনা সেনাপতি ঝাং গুয়োহুয়ার মতে, ৫৭০০ জন তিব্বতী নিহত হন এবং ৩০০০ জন শান্তিপূর্ণ ভাবে আত্মসমর্পণ করেন। খাম্স অঞ্চলের তিব্বতীরা চীনা বাহিনীর চামদো আক্রমণের বিরুদ্ধে কোন ধরনের প্রতিরোধ না গড়ে তোলায় চীনের সামরিক বাহিনী প্রায় বিনা প্রতিরোধে খাম্স অঞ্চল অধিকার করে নেয়। চামদো অধিকৃত হলে স্পোম-ম্দা'-ত্শাং-রাব-দ্গা' তিব্বত ও চীনের মধ্যে মধ্যস্থতার ভূমিকা নেন। চীনা বাহিনী ঙ্গা-ফোদ-ঙ্গাগ-দ্বাং-'জিগ্স-'মেদকে মধ্যস্থতার জন্য লাসা প্রেরণ করে।
ইসলাম ও প্রাণি
إِنَّ اللَّهَ لَا يَسْتَحْيِي أَن يَضْرِبَ مَثَلًا مَّا بَعُوضَةً فَمَا فَوْقَهَا ۚ فَأَمَّا الَّذِينَ آمَنُوا فَيَعْلَمُونَ أَنَّهُ الْحَقُّ مِن رَّبِّهِمْ ۖ وَأَمَّا الَّذِينَ كَفَرُوا فَيَقُولُونَ مَاذَا أَرَادَ اللَّهُ بِهَٰذَا مَثَلًا ۘ يُضِلُّ بِهِ كَثِيرًا وَيَهْدِي بِهِ كَثِيرًا ۚ وَمَا يُضِلُّ بِهِ إِلَّا الْفَاسِقِينَ
অনুবাদ: নিশ্চয়ই আল্লাহ (কোনও বিষয়কে স্পষ্ট করার জন্য) কোনও রকমের উদাহরণ দিতে লজ্জাবোধ করেন না, তা মশা (এর মত তুচ্ছ জিনিস) হোক বা তারও উপরে (অধিকতর তুচ্ছ) হোক। তবে যারা মুমিন তারা জানে, এ উদাহরণ সত্য, যা তাদের প্রতিপালকের নিকট থেকে আগত। কিন্তু যারা কাফের তারা বলে, এই (তুচ্ছ) উদাহরণ দ্বারা আল্লাহর উদ্দেশ্য কী? (এভাবে) আল্লাহ এ উদাহরণ দ্বারা বহু মানুষকে গোমরাহীতে লিপ্ত করেন এবং বহুজনকে হিদায়াত দান করেন। আর তিনি গোমরাহ করেন কেবল তাদেরকেই, যারা নাফরমান। (সূরা বাকারা, আয়াত - ২৬) মহান আল্লাহ তায়ালাই সমগ্র পৃথিবী, আকাশ,পাহাড়, নদী যেমন সৃষ্টি করেছেন,তেমনি মশা বা মশার চেয়েও ক্ষুদ্র সব কিছুই তিনি মানুষের জন্যই সৃষ্টি করেছেন। ক্ষুদ্র এই মশাই বর্তমানে পৃথিবীর সবচেয়ে ডেডলিয়েস্ট বা মারনঘাতি প্রাণী হিসাবে চিহ্নিত।
লেটিশিয়া টাইলার
লেটিশিয়া টাইলার (ইংরেজি:Letitia Christian Tyler, (জন্ম: ১২ নভেম্বর, ১৭৯০ – মৃত্যু: ১০ সেপ্টেম্বর, ১৮৪২, মার্কিন যুক্তরাষ্ট্রের রাষ্ট্রপতি জন টেইলারের সহধর্মীনি এবং ফার্স্টলেডি।
যুক্তরাজ্যের ভূগোল
যুক্তরাজ্য হ'ল মহাদেশীয় ইউরোপ এর উত্তর-পশ্চিম উপকূলে অবস্থিত একটি সার্বভৌম রাষ্ট্র। ব্রিটিশ দ্বীপ অঞ্চলের প্রধান অংশ মোট প্রায় অঞ্চল দখল করে আছে যুক্তরাজ্য দ্বীপপুঞ্জ।  যুক্তরাজ্যের অন্তর্গত আছে গ্রেট ব্রিটেন দ্বীপ, আয়ারল্যান্ড দ্বীপের উত্তর-পূর্বের এক ষষ্ঠাংশ ভাগ এবং আশেপাশের আরও অনেক ছোট ছোট দ্বীপ। এটি বিশ্বের ৭ম. বৃহত্তম দ্বীপ রাষ্ট্র। মূল ভূখণ্ড ৪৯° উত্তর এবং ৫৯° উত্তর অক্ষাংশের মধ্যে অবস্থিত (শিটল্যান্ড দ্বীপপুঞ্জ প্রায় ৬১° উত্তর পর্যন্ত) এবং দ্রাঘিমাংশ ৮° পশ্চিম থেকে ২° পূর্ব। দেশটির দক্ষিণ পূর্ব লন্ডনে অবস্থিত গ্রিনিচ মান মন্দির হ'ল মূল মধ্যরেখা এর নির্ধারিত স্থান।
যুক্তরাজ্য উত্তর আটলান্টিক এবং উত্তর সাগর এর মধ্যে অবস্থিত এবং এর উত্তর-পশ্চিম উপকূল থেকে দূরত্বে অবস্থান করছে ফ্রান্স যা প্রাকৃতিকভাবে ইংলিশ চ্যানেল দ্বারা পৃথক হয়ে হয়েছে। দেশটি আয়ারল্যান্ড প্রজাতন্ত্রের এর সাথে একটি ৪৯৯ কিমি দীর্ঘ আন্তর্জাতিক স্থল সীমানা ভাগ করে নিয়েছে।  ইংলিশ চ্যানেলের নীচ দিয়ে গড়ে তোলা চ্যানেল টানেল দ্বারা এখন যুক্তরাজ্যের সাথে ফ্রান্সের সংযোগ স্থাপন করা হয়েছে।
প্রাকৃতিক ভূগোল
যুক্তরাজ্যের প্রাকৃতিক ভূগোল এ অনেক বিভিন্নতা লক্ষ্য করা যায়। ইংল্যান্ডের বেশিরভাগটিই নিম্নভূমি অঞ্চল নিয়ে গঠিত। কেবল উত্তর-পশ্চিমে টিজ-ইএক্সই রেখা -তে উচ্চভূমি বা পার্বত্য অঞ্চল পাওয়া যায়। উজান অঞ্চলের মধ্যে লেক ডিসট্রিক্ট, পেনাইনস, নর্থ ইয়র্ক মুর, এক্সমুর এবং ডার্টমুর অন্তর্ভুক্ত রয়েছে। নিম্নভূমি অঞ্চলগুলি সাধারণত নিচু পাহাড় শ্রেণী দ্বারা বিভক্ত এবং প্রায়ই খড়ি এবং সমভূমি দ্বারা গঠিত। যুক্তরাজ্যের সর্বাধিক পার্বত্য অংশ হ'ল স্কটল্যান্ড এবং এর প্রাকৃতিক ভূগোলকে বিশিষ্টতা প্রদান করেছে হাইল্যান্ড বাউন্ডারি ফল্ট। এটি স্কটিশ মূল ভূখণ্ডের হেলেনসবার্গ থেকে স্টোনহ্যাভেন পর্যন্ত ছড়িয়ে রয়েছে। এই চ্যুতি রেখাটি উচ্চভূমি কে উত্তর এবং পশ্চিমে এবং নিম্নভূমি কে দক্ষিণে এবং পূর্ব দিকে দুটি পৃথক পৃথক অঞ্চলে ভাগ করেছে। উচ্চভূমিটি মূলত পর্বতমালা সমন্বিত যার মধ্যে আছে স্কটল্যান্ডের বেশিরভাগ পর্বতমালার ভূসংস্থান এবং নিম্নভূমিতে রয়েছে সমতলভূমি বিশেষ করে মধ্য নিম্নভূমি অঞ্চল। অবশ্য দক্ষিণাঞ্চলীয় উচ্চভূমি -তে রয়েছে উঁচু পার্বত্য অঞ্চল। ওয়েলসের বেশিরভাগ অংশ পর্বত বেষ্টিত। যদিও উত্তর এবং মধ্য ওয়েলস এর চেয়ে সাউথ ওয়েলস কম পার্বত্যময়। উত্তর আয়ারল্যান্ড এর বেশিরভাগটাই পাহাড়ী অঞ্চল নিয়ে গঠিত। এখানকার মরনে পর্বতমালা এর পাশাপাশি অবস্থান করছে  পরিসরের যুক্তরাজ্যের জলের বৃহত্তম সংস্থান লফ নেগ।
যুক্তরাজ্যের সামগ্রিক ভূমিরূপবিদ্যা এর স্বরূপটি লাভ করেছে টেকটনিক্স এবং জলবায়ু পরিবর্তন সহ শক্তির সম্মিলিত প্রভাবে। বিশেষ করে উত্তর এবং পশ্চিমাঞ্চলে হিম পর্যায় -এর প্রভাব স্পষ্ট।
ইরভিং লোসানো
ইরভিং রদ্রিগো লোসানো বায়েনা (Hirving Lozano; জন্ম: ৩০ জুলাই ১৯৯৫; ইরভিং লোসানো নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং মেক্সিকো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন। তিনি ভক্তদের কাছে চাকি ডাকনামে পরিচিত।
২০১৫ সালে, লোসানো মেক্সিকো অনূর্ধ্ব-২০ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন। প্রায় এক বছর যাবত মেক্সিকোর বয়সভিত্তিক দলের হয়ে খেলার পর, তিনি ২০১৬ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ৬৪ ম্যাচে ১৭টি গোল করেছেন।
প্রারম্ভিক জীবন
ইরভিং রদ্রিগো লোসানো বায়েনা ১৯৯৫ সালের ৩০শে জুলাই তারিখে মেক্সিকোর মেক্সিকো সিটিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
প্রেম পুরাণ
প্রেম পুরাণ ২০১৯ সালের একটি বাংলাদেশী নাটক স্বল্পদৈর্ঘ্য চলচ্চিত্র যা চলচ্চিত্র মিস্ত্রির ব্যানারে জাহিদ গগন দ্বারা রচিত এবং পরিচালিত। এই ছবিতে সরকারী শিক্ষা কর্মকর্তা হিসাবে মনোজ কুমার প্রামাণিক এবং শানুর চরিত্রে সামিয়া ওথোই অভিনয় করেছেন যিনি তার অত্যন্ত আদর্শবাদী প্রেমিকের জন্য বড় শহরের বিলাসিতা ছেড়ে চলে গেছেন । মুক্তির আগে চলচ্চিত্রটি বেশ কয়েকটি আন্তর্জাতিক চলচ্চিত্র উৎসবে অংশ নিয়েছে । প্রেম পুরাণ ১২ ফেব্রুয়ারী ২০২১ সালে লাগভেলকি ওটিটি প্ল্যাটফর্মে মুক্তি পায়। চলচ্চিত্রটি বিভিন্ন চলচ্চিত্র উৎসব থেকে বেশ প্রশংসা অর্জন করেছে।
পটভূমি
শিমুল (মনোজ কুমার প্রামাণিক) এখন একজন মধ্যবয়সী মানুষ, তিনি তার সরকারী কাজের জন্য বাংলাদেশের প্রত্যন্ত শহরে ভ্রমণ করেছেন এবং তার পুরানো বন্ধু শানুর (সামিয়া ওথোই) সাথে দেখা করেছেন , যিনি একটি বড় শহরে তার বিলাসবহুল জীবন ছেড়ে চলে এসেছিলেন এবং তার এখনকার স্বামী তাজুলের (অশোক বেপারি) সাথে পালিয়ে যাওয়ার পরে সেই ছোট শহরে চলে এসেছিলেন । তাজুল একজন অত্যন্ত আদর্শবাদী ব্যক্তি যিনি সর্বোপরি শিক্ষক হিসাবে নৈতিকতায় বিশ্বাস করেন এবং এটি বজায় রাখার জন্য তাকে চরম দারিদ্র্যের মধ্যে বাস করতে হয় । স্পষ্টতই শিমুল জানতে পেরেছিলেন যে তারা দুজনেই বিবেকবুদ্ধিসম্পন্ন উপায়ে পরিবার চালানোর জন্য কঠোর পরিশ্রম করে চলেছে । একে অপরের আদর্শবাদী জীবন অক্ষুণ্ণ রাখতে তারা দুজনেই তাদের পরিবার চালানোর উদ্দেশ্যে গোপন কাজ করছেন।
কুশীলব
বিজনেস স্ট্যান্ডার্ড থেকে গৃহীত ক্রেডিট ।.
নির্মাণ
প্রেম পুরানের চিত্রনাট্যটি জাহির রায়হানের ' দ্য গিফট অফ দ্য ম্যাগি ' র রেইনকোট ' ভাঙ্গা চোরার উপর ভিত্তি করে তৈরি। এবং আদমজি জুট মিলসের নেতা শহীদ তাজুল ইসলামের কিছু সত্য গল্প, যিনি ১৯৮৬ সালে মারা যান। প্রধান ফটোগ্রাফির জন্য যাওয়ার আগে গোগন এক বছর ধরে চিত্রনাট্যের উপর কাজ করেছেন। আংশিক ক্রাউড ফান্ডিং সহ ফিল্ম মিস্ত্রি ছবিটি প্রযোজনা করেছিলেন। চলচ্চিত্রের অর্ধেক কাজ ২০১৬ সালে শেষ হয় এবং তহবিলের অভাবে বন্ধ হয়ে যায় । বাকি অংশটি ভিড়ের তহবিল পাওয়ার পরে শেষ হয়। প্রধান ফটোগ্রাফির বেশিরভাগই ঢাকা কুষ্টিয়া-পাকসে পেপার মিল এবং পাবনার রেল জংশনে হয়েছে ।
মুক্তি
আনুষ্ঠানিক মুক্তির আগে চলচ্চিত্রটি বেশ কয়েকটি আন্তর্জাতিক চলচ্চিত্র উৎসবে অংশ নিয়েছে। বাংলাদেশের একটি ওটিটি প্ল্যাটফর্ম লাগভেলকি চলচ্চিত্রটির বিতরণ অধিকার অর্জন করে এবং ১২ ফেব্রুয়ারি এটি মুক্তি পায়।
সমালোচনামূলক প্রতিক্রিয়া
মুক্তির সময় প্রেম পুরান একটি পরিমিত পর্যালোচনা অর্জন করেছে । দ্য ঢাকা অ্যাপোলগ - এর ফাতিন হামামা মন্তব্য করেছেন যে চলচ্চিত্রটি ছিল " মধ্যবিত্তের আরও একটি অসহনীয় রোমান্টিককরণ " এবং লিখেছেন " এই দীর্ঘস্থায়ী অনুভূতি রয়েছে যে এই চলচ্চিত্রটি নিম্ন - মধ্যবিত্তের উপস্থাপনাকে নান্দনিক হিসাবে ব্যবহার করেছে বরং এটি আসলে কী।
প্রশংসা
সামিয়া ওথোই ২০২০ সালে মুম্বাই আন্তর্জাতিক স্বল্পদৈর্ঘ্য চলচ্চিত্র উৎসব এবং চট্টগ্রাম স্বল্পদৈর্ঘ্য় চলচ্চিত্র উৎসবে সেরা অভিনেত্রীর পুরস্কার জিতেছেন । চলচ্চিত্রটি ২০১৯ সালে আন্তর্জাতিক মুভিং ফিল্ম ফেস্টিভ্যাল - এর চূড়ান্ত প্রতিযোগী ছিল । জয়পুর ফিল্ম ওয়ার্ল্ড ২০২০ - এর সেমিফাইনালিস্ট ছিল । ২০১৯ সালে গোয়া স্বল্পদৈর্ঘ্যের চলচ্চিত্র উৎসব থেকে আনুষ্ঠানিক নির্বাচন অর্জন করে । লিফট - অফ গ্লোবাল নেটওয়ার্ক ২০১৯, ভারতের কারিয়াত আন্তর্জাতিক চলচ্চিত্র উৎসব ২০১৯ , চট্টগ্রাম স্বল্পদৈহিক চলচ্চিত্র উৎসব ২০২০ এবং কুয়ালালামপুর আন্তর্জাতিক চলচ্চিত্র উৎসব ২০২০ ।
ওয়াল্টার আলভারেজ
ওয়াল্টার আলভারেজ|থাম্ব ওয়াল্টার আলভারেজ (জন্ম: অক্টোবর ৩, ১৯৪০) বার্কলের ক্যালিফোর্নিয়া ইউনিভার্সিটির ভূতত্ব ও গ্রহ-সম্পর্কিত বিজ্ঞান বিভাগের অধ্যাপক। এক বিশালাকার উল্কার সংগে পৃথিবীর সংঘর্ষের কারণে ডাইনোসরেরা অকস্মাৎ বিলুপ্ত হয় - ওয়াল্টার আলভারেজ এই বহুল প্রচারিত তত্বের এক জনক। অন্য জন তার বাবা নোবেল পুরস্কার বিজয়ী পদার্থবিদ লুই আলভারেজ। দুজনে মিলিতভাবে এই তত্বের আবিষ্কার করেন।
জীবনী
আমাদের আলোচ্য ওয়াল্টার আলভারেজ ১৯৬২ সালে মিনেসোটার কার্লটন কলেজ থেকে ভূবিদ্যায় বিএ পাশ করে ১৯৬৭ সালে প্রিন্সটন ইউনিভার্সিটি থেকে ভূবিদ্যায় ডক্টরেট করেন। এরপর আমেরিকান ওভারসীজ পেট্রোলিয়াম লিমিটেড নামের একটা কোম্পানীতে চাকরি নিয়ে নেদারল্যান্ডসে চলে আসেন। এই চাকরিসূত্রে তাকে লিবিয়ায় আসতে হয়, এবং লিবিয়াতে কর্নেল গদ্দাফি যখন অভ্যুত্থান করছেন, তখন ওয়াল্টার লিবিয়ায়। এই পেট্রোলিয়াম কোম্পানীতে কাজ করতে করতে ওয়াল্টারের পুরাতাত্ত্বিক ভূবিদ্যার প্রতি আকর্ষণ জন্মায় এবং তিনি পেট্রোলিয়াম কোম্পানীর চাকরি ছেড়ে কিছুদিনের জন্য ইটালিতে চলে আসেন। ইটালির রোমের কাছেই আগ্নেয়গিরির অস্তিত্ব। ওয়াল্টার আগ্নেয়গিরি নিয়ে পড়াশুনো শুরু করেন এবং রোমান সভ্যতার আদিকালে এই আগ্নেয়গিরিগুলোর সেই সভ্যতার ওপর কি প্রভাব ছিল, সে বিষয়ে গবেষণা করেন।
কিছুদিন পরে ওয়াল্টার কলম্বিয়া ইউনিভার্সিটির লামন্ট-ডোহার্টিতে ভূবিদ্যা-সম্পর্কিত অবজারভেটরীতে যোগ দেন এবং ভূমধ্য সাগরীয় অঞ্চলের টেকটোনিক প্লেট নিয়ে গবেষণা করেন। ঠিক ঐ সময়ের কিছু আগে টেক্টোনিক প্লেট এবং ভূমিকম্পের সংগে তার সম্পর্ক নিয়ে বিখ্যাত টেক্টোনিক তত্ব আবিষ্কৃত হয়েছিল। টেক্টোনিক প্যালিওম্যাগনেটিজমের ওপর ওয়াল্টারের গবেষণা কিছুদিনের মধ্যে এক নতুন তত্বের সন্ধান দিল। ওয়াল্টার ও তার সহকর্মীরা ভূমধ্য সাগরের গভীর চুনা পাথরের স্তরের মধ্যে পৃথিবীর চুম্বক ক্ষেত্রের দিক পরিবর্তন লক্ষ্য করেন। শুধু তাই নয়, Foramina biostratigraphy নামক এক টেকনিক প্রয়োগ করে তারা সেই দিক পরিবর্তনের আনুমানিক সময়কালও নির্ধারণ করেন। এই দিক পরিবর্তন প্রায় একশ মিলিয়ন বছরেরও বেশি সময় ধরে হরেছিল।  এই একশ মিলিয়ন বছরে যতগুলি ভূ-চুম্বক ক্ষেত্রের দিক পরিবর্তন হয়েছিল, ওয়াল্টারের গ্রুপ সবগুলির কাল সঠিক ভাবে নির্ধারণ করেন।
সংঘর্ষ তত্ত্ব
ওয়াল্টার আলভারেজ ও তার বাবা পদার্থবিদ লুই আলভারেজ বিশেষ করে এই সংঘর্ষ তত্ত্ব আবিষ্কারের জন্য বিখ্যাত। তারা এবং তাদের দুই সহকর্মী ফ্রাংক আসারো ও হেলেন মিশেল লক্ষ্য করেন যে, যে সময়টাতে ক্রিটেসিয়াস যুগ শেষ হয়ে প্যালিওজিন যুগ শুরু হচ্ছে সেই সময়কার মৃত্তিকাস্তরে ইরিডিয়াম ধাতুটির মাত্রা অস্বাভাবিকভাবে বেশি।  সাধারণতঃ পৃথিবীতে ইরিডিয়াম একটি বিরল ধাতু, কিন্ত উল্কাতে ইরিডিয়ামের পরিমাণ বেশি থাকে। সুতরাং তারা অনুমান করলেন, এই মৃত্তিকাস্তরটি পৃথিবীর সংগে এক বিশালাকার উল্কার সংঘর্ষে তৈরী হয়েছে এবং খুব সম্ভবতঃ এই সংঘর্ষের কারণে ক্রিটেসিয়াস-প্যালিওজিনিক যুগের বৃহৎ প্রাণীকুল যেমন ডাইনোসরেরা নিশ্চিহ্ন হয়ে গেছে। পৃথিবীতে অনেক যায়গায় এখন ইরিডিয়াম মোটামুটি একটু বেশি মাত্রায় পাওয়া যায়। উপরন্তু দক্ষিণ আমেরিকায় Chicxutub নামক জায়গায় এক বিশাল ক্রেটারের আছে। আলভারেজদের মতে, ঐ ক্রেটারটি এই ভয়ংকর সংঘর্ষের প্রমাণ। ফলতঃ আজকের সমস্ত বিজ্ঞানীই এই সংঘর্ষ তত্ত্ব মেনে নিয়েছেন। তারা মনে করেন, ৬৬ মিলিয়ন বছর আগে পৃথিবীর সংগে এই বিশালাকার উল্কার সংঘর্ষ হয়েছিল। সেই সংঘর্ষের ফলে যে ধূলিকণা উড়েছিল, তা পৃথিবীকে সম্পূর্ণ অন্ধকার করে রেখেছিল শত শত বছর।  ফলে, প্রায় ৭৫ শতাংশ প্রাণী ও উদ্ভিদ বিনাশপ্রাপ্ত হয়েছিল, যাদের মধ্যে non-avian ডাইনোসর ছিল অন্যতম। এর পর ওয়াল্টার আলভারেজ টি রেক্স ও বিনাশের ক্রেটার নামে একটি বই লেখেন। ক্রেটাসিয়াস - প্যালিওজিনিক যুগের এই ভয়ংকর সংঘর্ষের সম্পূর্ণ বিবরণ এই বইটিতে আছে।
সংঘর্ষ তত্ত্ব ছাড়া অন্য যে যে বিষয়ের ওপর ওয়াল্টার আলভারেজের অবদান আছে, সেগুলি হল - ভূমধ্য সাগরীয় টেক্টোনিক্স, রমান যুগের ভূবিদ্যা, পুরাতত্ত্ব, এবং তাদের সংগে ম্যাগনেটো স্ট্র্যাটিগ্রাফির সম্পর্ক।
বৃহৎ ইতিহাস
ওয়াল্টার আলভারেজ আন্তর্জাতিক বৃহৎ ইতিহাস অ্যাসোসিয়েশনের (International Big History Association বা IBHA) একজন প্রতিষ্ঠাতা সদস্য। ২০১০ সালে ওয়াল্টার ইটালির Coldgioco ভূবিদ্যা-সম্পর্কিত অবজারভেটরীতে ‘বৃহৎ ইতিহাসবিদ’-দের এক সম্মেলন অনুষ্ঠিত করেন।  এই সম্মেলনে আন্তর্জাতিক বৃহৎ ইতিহাস অ্যাসোসিয়েশনের (International Big History Association বা IBHA) প্রতিষ্ঠা হয়। প্রতিষ্ঠার পরে অ্য্যাসোসিয়েশন বৃহৎ ইতিহাস সম্পর্কে ওয়াল্টার আলভারেজের ধারণাকে অ্য্যাসোসিয়েশনের সংজ্ঞা রূপে গ্রহণ করে। ২০১১ সালে এই সংস্থাটি আমেরিকা যুক্তরাষ্ট্রের ৫০১ (গ) ৩ ধারার অন্তর্গত একটি লাভ-নিরপেক্ষ সংস্থায় পরিণত হয়। ওয়াল্টার আলভারেজ দীর্ঘদিন এর পরামর্শদাতা বোর্ডের সদস্য হিসেবে কাজ করেন। অবশেষে ২০১৪ সালের ৭ই আগস্ট যখন ক্যালিফোর্নিয়ার ডোমিনিকান ইউনিভার্সিটিতে IHBA-এর কনফারেন্স হয়েছিল, তখন তিনি এই পদ থেকে সরে দাঁড়ান।